FESTIVALUL NAȚIONAL LITERAR „BOGDANIA”

FESTIVALUL NAȚIONAL LITERAR „BOGDANIA”

Un festival al tinerilor creatori cu dragoste pentru limba română

Ediția a V-a a Festivalul naţional de creaţie literară „Bogdania”- organizat de ASOCIAŢIA CULTURAL-UMANITARĂ „BOGDANIA”, președinte ing. Ionel MARIN din Focșani, s-a finalizat pe data de 21 iunie 2016, la Sediul AGIR din Bucureşti, într-o ambianță deosebită de sinceră și caldă prietenie. Evenimentul cultural s-a desfășurat în parteneriat cu Cenaclul „Literar Ing.”, condus de prof. univ. Nicolae VASILE. Ca parteneri media au fost revistele de cultură: „Independența Română-Independența prin cultură“, „Cronica Timpului“, „Bogdania“ și Televiziunea Literară. Au dat curs invitației personalități marcante ale culturii, numeroși scriitori, artiști, studenți, tineri, părinți și copii. Asociația culturală „Bogdania” și revista „Bogdania“, prin sufletul acestora, poetul Ionel Marin, a oferit Diplome de Excelență pentru merite literare deosebite, pentru contribuții importante la promovarea culturii române unor personalități din țară și din diaspora românească, printre care amintesc: prof. univ. Nicolae Vasile, acad. Cristian Petru Bălan (SUA), prof. univ. Florentin Smarandache (SUA), Florian Laurențiu Stoica, Rodica Subțirelu, Doina Bârcă, Vasile Groza, Cornel Galben, Geo Călugăru, Michaela Al. Orescu, Corneliu Cristescu, Ovidiu Țuțuianu, Ioan Rațiu, Nicu Doftoreanu, Elena Armenescu, Adrian Nicolae Popescu, Claudia Motea, Claudiu Nicolae Șimonați și Luca Cipolla (Italia).

S-au rostit cuvinte frumoase la adresa concurenților, organizatorilor, membrilor juriului și despre frumusețea inegalabilă a limbii române. Domnul Florian Laurențiu Stoica, Președintele Fundației Literar-Istorice „Stoika”, directorul revistei de cultură „Independența Română-Independența prin cultură”, deși scoate un tiraj de peste 2.000 de exemplare și este o revistă valoroasă, nu are niciun sprijin financiar de nicăieri. A evidențiat competența și implicarea doamnei Doina Bârcă, secretara literară a Fundației, în realizarea proiectelor culturale. De asemenea, l-a felicitat pe ing. Ionel Marin pentru promovarea tinerelor talente prin revista „Bogdania“ și prin Festivalul național „Bogdania”.

Este notabil faptul că în competiţie, în acest an, din numărul total 57 de concurenţi înscriși au rămas 53, proveniți din 27 județe ale țării (din toate provinciile), din Bucureşti, o tânără din Republica Moldova și câte un concurent din Spania și Marea Britanie. Membrii Juriului Festivalului „BOGDANIA”, pentru ediţia a V-a, format din scriitorii: prof. univ. Nicolae VASILE, preşedintele Cenaclului „Literar Ing.” şi al juriului; Ionel MARIN, preşedintele Asociaţiei cultural umanitare „Bogdania” și redactor șef al revistei de creaţie şi cultură Bogdania, membru LSR; Geo CĂLUGĂRU, membru USR; Vasile GROZA, membru USR; Cornel GALBEN, membru USR – au apreciat obiectiv, cu multă exigență fiecare creație literară (poezie, proză scurtă sau eseu). În urma evaluărilor au fost declarați premianţi următorii concurenți: SECŢIUNEA POEZIE Premiul I – SCHOPPEL CARLA FRANCESCA, Brașov Premiul II – ȘARAMET MARIA CRISTINA, Ploiești Premiul III – SÎRBU ANA-MARIA, Rm. Sărat SECŢIUNEA PROZĂ SCURTĂ Premiul I – NEGURĂ ELENA LUIZA, Dumbrava Roșie, jud. Neamț Premiul II – MIHAI VICTUS, Cățelu, jud. Ilfov Premiul III – PETRACHE IULIANA MIHAELA, Gorgota, jud. Prahova SECȚIUNEA ESEU Premiul I –MUNTEAN EMILIA, MAREA BRITANIE Premiul II – BITAN CONSTANTIN, Întorsura Buzăului, jud. Covasna Premiul III – HOISAN MARIA SONIA, Sighișoara

SECȚIUNEA COPIII Premiul I – MARTIN FABIAN IONUȚ, Căpușu Mare, jud. Cluj Premiul II – ANDREI OVIDIU TUDOR, București Premiul III – BRATU ALEXANDRA ANA-MARIA, Brăila MARELE PREMIU (Trofeul BOGDANIA) – D-na PÂRVU MARIA CRISTINA, din localitatea MĂNECIU, JUD. PRAHOVA. În prezent muncește și domiciliază în Spania.

Felicitări tuturor concurenților și în special premianților. Creațiile valoroase vor fi trecute în antologia „Aripi spre zbor”, vol. II, în revista Bogdania, dar și în alte reviste.

Personal și în numele Asociației „Bogdania” aduc calde mulţumiri Cenaclului „Literar Ing.”, în mod special Prof. univ. Nicolae VASILE, membrilor Juriului, partenerilor media, în mod deosebit domnului Florian Laurențiu Stoica, participanţilor, tuturor concurenţilor şi celor care sunt aproape de tinerii români talentaţi.

Îndemn tinerii să continue munca de creaţie pentru că au talent și doar prin muncă și creație matură, autentică ajutăm la creşterea prestigiului culturii române în lume.

Ing. IONEL MARIN

Contents